Sex-gate pe miriște. Primarul din Miheșu de Câmpie, prins în fapt cu contabila
- Emma Cristescu
- 28 martie 2024, 17:55
Emil Casoni, primarul PNL din localitatea Miheșu de Câmpie din județul Mureș, a fost prins în timp ce făcea amor cu amanta pe câmp. În filmare se vede cum edilul își trage repede pantalonii pe el, o împinge în autoturism pe femeie dezbrăcată, se urcă la volan și demarează în trombă.
Amanta lui Emil Casoni ar fi angajata primăriei
Cei care l-au prins pe primar în fapt au spus că amanta este contabila Primăriei. Edilul nu a dorit să ofere declarații despre această întâmplare.
"Porumbeilor, frumosuleee… Miuța, dragă, domnu' primar… Ce faceți? Ce faceți, mă?". "Mă, nu vă e rușine, mă? În timpul serviciului?", întrebau oamenii."Băi, n-ai permis, mă! Nu aveți permis băi, fraților! Cum conduci comunitatea?", au continuat să strige cei care le-au pus punct partide de amor, potrivit Cancan.
Scandal amoros la o altă primărie
Un alt scandal amoros a avut lor la Primăria Duda Epureni, Vaslui. Viceprimarul s-ar fi îndrăgostit de o femeie măritată cu doi copii. Idila a început atunci când a chemat-o să-i dea ajutoarele alimentare. Emanuel Drăgunoiu, a fost acuzat de Marian Zota, soțul femeii, că i-a spart casa. Acesta susține că ar întreține, de mai bine de un an de zile, o relație extraconjugală cu soția sa. El ar fi găsit mesaje în telefon între viceprimar și soția lui.
"Eu nu mă las, până ce viceprimarul nu va sta față în față cu mine, ca să îmi explice de ce mi-a stricat casa. Mă duc la Primărie zi de zi, până îmi va da o explicație", a spus Marian Zota.
Ce spune viceprimarul
Viceprimarul Emanuel Drăgunoiu a confirmat faptul că soțul înșelat a venit luni la Primărie, să îi ceară socoteală. El a declarat că totul este o minciună și că unele persoane vor să îi fure funcția. Acesta a mai spus că își va face dreptate.
"Sunt pure speculații, orchestrate în campania electorală, menite să îmi păteze imaginea. Niște speculații care pot fi foarte ușor combătute prin simpala chestionare a soției dânsului. Să spună ea dacă vreodată eu am fost acasă la ei. Cu siguranță voi încerca să îmi caut dreptatea pe cale legală, pentru că nu mi se pare normal să acuzi un om fără nici măcar o dovadă. Trebuie să spun că nu este singurul din comună care mă calomniază în mod regulat, cauza fiind faptul că dețin această funcție și unii își doresc cu ardoare să dețină ei funcția respectivă. Consider că o campanie electorala se bazează pe ceea ce îți dorești să faci tu pentru comunitate, nu pe mizerii de genul acesta", a fost punctul de vedere al viceprimarului Drăgunoiu.